EkBass/fiwiki-20250220-pages-articles huggingface dataset:
Karettikilpikonna

Karettikilpikonna (Eretmochelys imbricata) kilpikonnien lahkoon kuuluva merikilpikonnien heimon laji. Uhanalaisuudestaan huolimatta rauhoitettua lajia pyydystetään sen kilven takia. Ravinnokseen se käyttää pienempiä merieläimiä ja levää. Pesiviä karettikilpikonnanaaraita on arviolta 8 000\. == Koko ja ulkonäkö == Karettikilpikonna kasvaa noin 90 senttimetrin pituiseksi ja jopa 100 kilon painoiseksi. Karettikilpikonnan kilpi on ohut, joustava ja värikäs. == Levinneisyys == Karettikilpikonnaa tavataan laajalla alueella trooppisissa ja subtrooppisissa merissä. Lajin tärkeimmät elinalueet ovat Itä-Atlantti Ranskasta Etelä-Afrikkaan, Lähi-idän kautta Intiaan ja Intiasta Indokiinan kautta Kiinaan. Karettikilpikonnaa tavataan myös Indonesian ja Australian vesillä. ==Lisääntyminen== Karettikilpikonna elää lähes koko elämänsä meressä, mutta naaraat nousevat maalle lisääntymään. Rannalle naaras kaivaa hiekkaan noin 60 senttiä syvän kuopan, johon se munii suunnilleen 150 munaa. Munat hautuvat maan sisällä noin 1,7–2,5 kuukautta, minkä jälkeen kuoriutuneet poikaset siirtyvät elämään meressä. ==Lähteet== *WWF === Viitteet === Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Uutinen

Uutinen on tieto jostain tuoreesta tapahtumasta, joka on kansakunnalle tai yhteisölle tärkeä sekä kiinnostaa merkittävää osaa yleisöstä. Uutinen esitetään totuudenmukaisena kuvauksena tai lausuntona, joka kertoo uutta eli toistaiseksi julkaisematonta tietoa todellisesta yhteiskunnallisesta maailmasta. Uutisen oletetaan vastaavan mitä-, missä-, milloin-, miksi-, miten- ja kuka-kysymyksiin. Uutisia tuottavaan mediaan kuuluvat uutistoimistot, sanomalehdet, uutisaikakauslehdet, radio, televisio ja internet. Kukin näistä medioista julkaisee uutisia omanlaisessaan muodossa, joka riippuu niiden käyttämästä levitysteknologiasta. Eri mediat ja yksittäiset journalistit päättävät omin kriteereinsä uutiskynnyksestä eli siitä, milloin juttu on syytä julkaista. Joskus uutiskynnys riippuu käytetystä julkaisumuodosta, median ihanteista, tai vaarasta joutua jutusta käräjille. Eri mediatyypit, kuten laatulehdistö, keltainen lehdistö, ja televisiouutiset julkaisevat hyvin erityyppisiä uutisia. Totalitaristisissa yhteiskunnissa, kuten Neuvostoliitossa, uutiset tarjoilevat hallituksen linjan ohjenuoraksi oikeanlaiseen käyttäytymiseen, ja välttävät sensationalismia. Uutisen rakenne muistuttaa usein kärjellään seisovaa kolmiota, josta tuli muodon standardi 1890-luvulta alkaen. Tässä muodossa uutisen tärkeimmät faktat ja osapuolet kuvataan lyhyesti otsikossa ja ennen kaikkea ingressissä, ja uutista syvennetään sen jälkeen. Nykyaikana uutisjutuissa hyödynnetään paljon myös tietolaatikoita ja grafiikkaa. Objektiivisuus pyritään saamaan käyttämällä uutisessa useita lähteitä. Ensimmäiset viikottaiset sanomalehdet alkoivat ilmestyä 1600-luvun alussa Länsi-Euroopassa ja Pohjois-Amerikassa. Sitä ennen ihmiset olivat kuulleet uutisia toisiltaan sekä kaupunkiensa ja kyliensä kaduilla ja aukioilla tai majataloissa ja postitoimistoissa. Sensaatiouutisia julkaistiin pitkään lehtolehtisisten muodossa. Sanomalehdet julkaisivat aluksi enimmäkseen ulkomaanuutisia, sillä kotimaanuutiset joutuivat sensuurin tai sen uhan uhriksi. Ajan myötä sensuuri hellitti, ja lehtien uutistarjonta painottui kotimaan uutisiin. Journalismista tuli oma ammattinsa 1800-luvulla. == Katso myös == * Propaganda * Uutisfilmi == Lähteet == == Aiheesta muualla == * Matti Rönkä kertoo mikä on uutinen Yle Uutisluokka Yle Areena 2014 Luokka:Seulonnan keskeiset artikkelit
Bretschneiderin lause

Geometriassa Bretschneiderin lause avulla voidaan laskea nelikulmion pinta- ala, kun sen sivujen pituudet ja vastakkaisten kulmat tunnetaan. Jos nelikulmion sivujen pituudet ovat a,\,b,\,c ja d sekä vastakkaisten kulmien suuruudet \alpha ja \gamma, on nelikulmion ala :A=\sqrt{(s-a)(s-b)(s-c)(s-d)-\cos^2\frac{\alpha + \gamma}{2}}, missä s=(a+b+c+d)/2. Huomaa, että myös kaksi muutakin vastakkaista kulmaa \beta ja \delta antavat saman tuloksen. == Aiheesta muualla == * Bretschneiderin lauseen todistus Luokka:Monikulmiot Luokka:Matemaattiset teoreemat
Peljidiyn Genden

Peljidiyn Genden (s. 1892 – 26. marraskuuta 1937 Moskova) oli Mongolian kansanvallankumouksellisen puolueen merkittävimpiä todellista itsemääräämisoikeutta Neuvostoliitosta vaatineita poliitikkoja. Hän nousi Mongolian pääministeriksi 2. heinäkuuta 1932. Virkakautensa aikanakin hän vastusti huomattavan avoimesti etenkin pyrkimyksiä maatalousmaan kollektivoimiseksi ja buddhalaisen kulttuurin väkivaltaiseen juurimiseksi maasta. Tavatessaan Josif Stalinin Moskovassa 1935 hän kutsui Neuvostoliiton toimia Mongoliassa ”punaimperialismiksi”. Käsite vakiintui myöhemmin kansainvälisestikin kuvaamaan Neuvostoliiton kovaotteista valtapolitiikkaa Mongolian alueella. Stalin järjesti tapaamista seuraavana vuonna Mongolian kansanvallankumouksellisen puolueen puoluekokouksen Ulan Batorissa ja sai sen erottamaan entisen johtajansa 2. maaliskuuta 1936 ja asettamaan hänet kuolemaansa asti kestäneeseen kotiarestiin. Peljidiyn Genden teloitettiin ampumalla Moskovassa 26. marraskuuta 1937. ==Katso myös== *Horloogijn Tšoibalsan == Lähteet == Luokka:Mongolian hallitsijat Luokka:Mongolialaiset kommunistit Luokka:Mongolian pääministerit Luokka:Stalinin vainoissa kuolleet Luokka:Vuonna 1892 syntyneet Luokka:Vuonna 1937 kuolleet
Laserdance

Laserdance (tai Laser Dance) oli 1980-luvulla spacesynthiä ja italodiskoa tuottanut musiikkiprojekti. Laserdance loi spacesynth-tyylilajin, ja sai pian jäljittelijöitä. Muita spacesynth-yhtyeitä olivat/ovat mm. Koto, Cyber People, Macrocosm, Rygar ja suomalainen Dreamtime. Laserdancea on sijoiteltu luokkiin spacesynth, euro-disco, italo-disco, pop synthpop, funk, ja elektroninen musiikki. Laserdancen kappaleita on julkaistu monilla discolevyillä, esimerkiksi Cosmo Tron levyllä Best of Italo Dance vol 14. ==Historia== Laserdance oli hollantilainen kaksikko Michiel Van Der Kuy ja Erik van Vliet, joka tuotti aktiivisesti musiikkia vuosina 1983–1995. Vuoden 1987 albumi Future Generation oli menestys, sitä myytiin Euroopassa 150 000 kappaletta. Yhtyeen singlet Powerrun ja Humanoid Invasion myivät myös hyvin. Laserdancen suosio tipahti 1990-luvulla uusien tyylien, mm. technon ja housen virratessa markkinoille. Spacesynth-genren suosio on 2000-luvulla jälleen ollut kasvussa. Laser Dance poikkesi perinteiseltä linjaltaan vuoden 1991 albumilla Ambiente, joka nimeensä viitaten sisälsi rauhallisempaa ambient -tyylistä musiikkia, mutta palasivat perinteisempään linjaansa seuraavalla albumilla. Kaksikolla on myös toinen yhteinen projekti, Area 51. Michiel van der Kuyn sooloprojekteja ovat olleet muun muassa Forcefield, Kozmoz, Perestroika Power, Power Machine, Proxyon ja Rygar. Erik van Vliet on julkaissut 2000-luvun alussa eräänlaisen comeback-levyn. == Kappaleita == * Brainstorm * Cosmo Tron * Escape From The Forbidden City * Fear * Humanoid Invasion * Night Out In Tomorrowland * Power Run * Shotgun (Into The Night) * Trip to Destroy * Endless Dream == Diskografia == * Future Generation, 1987 * Around The Planet, 1988 * Discovery Trip, 1989 * Changing Times, 1990 * Ambiente, 1991 * Technological Mind, 1992 * The Best Of Laserdance, 1992 * Hypermagic, 1993 * Fire On Earth, 1994 * The Guardian Of Forever, 1995 * Strikes Back, 2000 * Force of Order, 2016 * Trans Space Express, 2018 == Katso myös == *Ambient == Aiheesta muualla == *Discogs.com - Discogs entry on Laserdance. *spacesynth.net *spacesynth.de Luokka:Alankomaalaiset yhtyeet Luokka:1980-luvun yhtyeet ja sooloartistit Luokka:Spacesynth
Parkumäki (Haukipudas)

thumb|250px|Parkumäen koulu. Parkumäki on 446 asukkaan kylä Martinniemen kaupunginosassa Oulussa. Kylä sijaitsee seututien 847 eli niin kutsutun Vanhan nelostien varrella, noin kuusi kilometriä Haukiputaan kirkonkylältä pohjoiseen, lähellä Iin kunnanrajaa. Läheiset kylät ovat Häyrysenniemi ja Halosenniemi. Parkumäen kylään kuuluvat myös läheiset Ojalanperän ja Ukkolanperän kulmakunnat. Kylä sijaitsee Perämeren sivulahden, Halosenlahden, itäpäässä paikassa jossa Vareputaanojan, Vaaraojan ja Pahaojan muodostama lyhyt joki laskee Perämereen. Luokka:Martinniemi Luokka:Pohjois-Pohjanmaan maakunnan entiset taajamat
Digital8

thumb|Digital 8 -kasetti. Digital8 on Hi8-nauhaformaatista kehitetty digitaalinen videotallenne. Sony esitteli järjestelmän vuonna 1999. Digital8 käyttää kuvan ja äänen tallentamiseen periaatteessa samaa digitaalitekniikkaa kuin DV-järjestelmä. Luokka:Kuvantoistotekniikka Luokka:Media-alan tuotemerkit
Top Rank

Top Rank on kouvolalais-kuusankoskelainen uuden aallon yhtye, joka on perustettu talvella 1978. Alkuperäiskokoonpano: Timo Ronkainen, laulu; Matti Rantoja, basso; Timo Lavi, kitara ja Reijo Koponen, rummut. Vuoden 1979 loppupuolella kitaraan tuli Nipa Niilola. Top Rank osallistui 1979 Rockin SM- kisoihin, sijoittuen uuden aallon sarjassa kolmanneksi. Voiton vei Ratsia ja toiseksi tuli Vaavi. Loppukilpailu pidettiin Seinäjoella huhtikuussa. Poko Rekordsin kanssa Top Rank teki viisi singlelevyä ja yhden LP-levyn. Albumi Liikutaan ilmestyi tammikuussa 1984. Tuottajana toimi Costello Hautamäki Popedasta. Orkesteri hajosi juhannuskeikan 1984 jälkeen, mutta on vuodesta 1988 lähtien keikkaillut muutaman keikan vuosivauhtia. == Diskografia == * I want you / London (PIS 028, toukokuu 1979) * Suitcase / Better say nothing (PIS 042, marraskuu 1979) * Irtopalanen / Maanantai 6.45 (PIS 083, marraskuu 1981) * Erämaassa / Aika muuttuu (PIS 107, kesäkuu 1982) * Liikutaan / Etsimään sinua (PIS 125, marraskuu 1983) * Liikutaan (PÄLP 48, tammikuu 1984) === Mukana kokoelmilla === * The Shape of Finns to Come (ARED 8, Cherry Red Records, kesä 1980) * Kymijokibeats I (Jarron Oy, 1990) ("Irtopalanen" ja "Me voitais laulaa kauniimmin") == Lähteet == Luokka:Suomalaiset uuden aallon yhtyeet Luokka:Kouvolalaiset yhtyeet
Parkumäki

Parkumäki on kylä Rantasalmen kunnan kaakkoisosassa Etelä-Savossa. Kylällä on oma postinumero (58830). Parkumäellä toimii Korholan maatilamatkailutila ja hevostyövälinemuseo. Vuonna 2015 Rantasalmen kunta lakkautti kylän alakoulun (Parkumäen koulu). Kylällä sijaitsee myös massiivinen Parkumäen muistomerkki, Kustaan III:n sodan aikana, 21. heinäkuuta 1789 Parkumäellä käydyn taistelun muistopatsas. == Lähteet== Luokka:Rantasalmen kylät
Negriitit

Negriitit ovat Kaakkois-Aasiassa ja Oseaniassa asuvia luonnonkansoja. Heitä elää Filippiineillä, Intiaan kuuluvilla Andamaaneilla, Uuden-Guinean saarella sekä muutamilla Indonesiaan ja Malesiaan kuuluvilla saarilla. He elävät pääosin sademetsissä muiden kansojen tieltään tunkemina elättäen itsensä lähinnä metsästyksellä ja keräilyllä. Negriitit ovat lyhytkasvuisia sekä tummaihoisia ja kiharatukkaisia kuten afrikkalaiset. Heidän arvellaan olevan Kaakkois-Aasian alkuperäisiä asukkaita, ja heitä on arveltu eläneen nykyisten asuinsijojensa lisäksi myös Australiassa, Taiwanissa ja Etelä-Kiinassa, kunnes pohjoisaasialaiset syrjäyttivät heidät. ==Lähteet== Luokka:Aasian etniset ryhmät Luokka:Filippiinien etniset ryhmät Luokka:Intian etniset ryhmät Luokka:Malesian etniset ryhmät Luokka:Oseanian etniset ryhmät Luokka:Thaimaan etniset ryhmät
Eurostat

Eurostat (The Statistical Office of the European Communities) on Euroopan komission alainen yksikkö, jonka tehtävänä on tuottaa tilastotietoa Euroopan unionin käyttöön. Eurostat sijaitsee Luxemburgissa. Eurostatin komissaarina toimii Von der Leyenin komission talouskomissaari Paolo Gentiloni. == Pääosaston johtajat == === Komissaarit === * 2019–2024: Paolo Gentiloni === Pääjohtajat === * 2017– Mariana Kotzeva * 2008–2016: Walter Radermacher === Varapääjohtajat === * 2019– Gallo Gueye == Aiheesta muualla == * Eurostat:n kotisivut * Talous- ja raha-asioiden komissaari Joaquín Almunian viralliset sivut Luokka:Euroopan komissio
Railroad Tycoon (lautapeli)

Railroad Tycoon on Martin Wallacen ja Glenn Droverin suunnittelema rautatieaiheinen lautapeli. Pelin julkaisi Eagle Games vuonna 2004 ja sen mekaniikka muistuttaa Wallacen aiempaa junailupeliä Age of Steamiä. Railroad Tycoonissa pelaaja ohjaa Yhdysvaltain alueella toimivaa rautatieyhtiötä kilpaillen parhaista yhteyksistä ja siirrellen rahtia kaupunkien välillä. ==Tarina== Peli sijoittuu vuoteen 1830, tapahtumapaikkana on Yhdysvaltain itäosa. Pelaajat saavat kukin roolin, josta jokainen on eräs merkittävä rautatien alkuajan pioneeri. Roolihenkilöllä on visio rautatieliikenteen kehittämisestä ja tämän vision toteuttamisesta pelaaja saa pelin päätyttyä ylimääräisiä pisteitä. ==Pelin kulku== Heksaruudutetulla pelilaudalla on joukko kaupunkeja ja kyliä, joihin arvotaan sattumanvaraisia rahtilaatikoita. Pelaajat saavat pisteitä kuljettamalla rahtilaatikoita omia rautatielinkkejään pitkin kaupunkiin, jonka kysyntä (väri) vastaa rahtilaatikon laatua (väri). Saavuttaakseen tämän pelaajan on rakennettava rautatieyhteys kaupunkien välille ja hankittava riittävän voimakkaita vetureita. ===Raha=== Alussa pelaajilla ei ole lainkaan rahaa. Missä tahansa pelin vaiheessa pelaaja voi päättää ottaa osakkeita, joista saa otettaessa kertatuoton. Otetut osakkeet ovat pelaajan painolastina loppupelin ajan, sillä hän joutuu maksamaan niistä osinkoa joka vuoro. Pelaaja saa rahaa joka kierroksen lopussa pisteidensä mukaan. Rahaa tarvitaan kiskojen rakentamiseen, veturin päivittämiseen ja kylien muuttamiseen kaupungeiksi. ===Pisteet=== Pelin päättyy, kun riittävän monta kaupunkia on tyhjennetty rahtilaatikoista. Voittava pelaaja on se, jolla on eniten pisteitä. Pisteitä kertyy jokaisesta rahtilaatikon kuljetuksesta, joka kulkee pelaajan junarataa pitkin. Lisäpisteitä voi saada toimintakorteista, joissa on sattumanvaraisia tehtäviä tai toteuttaessaan pelin alussa jaetun vision. ==Strategiaa== Pelissä tarvitaan kykyä suunnitella tulevia vuoroja sekä itsensä että vastustajian kannalta. Toisten pelaajien kanssa voi tehdä yhteistyötä tai ainakin yrittää rakentaa sellaisia yhteyksiä, joita muut pelaajat mielellään käyttäisivät rahdin kuljettamiseksi. Rahan hallinta on tärkeää, mutta se ei ole elämän ja kuoleman kysymys Age of Steamin tapaan, sillä rahaa on aina saatavilla osakkeiden muodossa. ==Aiheesta muualla== * Pelin sääntövihkonenEagle Gamesin sivuilla * Boardgamegeekin sivu pelistä Luokka:Simulaatiolautapelit
Merengue (tanssi)

Merengue on Dominikaanisesta tasavallasta tullut nopeatempoinen latinalainen tanssi, jonka kuviot ja askeleet ovat yksinkertaisempia kuin salsassa. Siinä on samat perusaskeleet kuin mambossa. Tanssijoiden välinen yhteys syntyy aistikkaasta musiikista ja yhtenevistä liikkeistä. Luokka:Latinalaistanssit Luokka:Paritanssit
Freddy Loix

Freddy Loix (s. 10. marraskuuta 1970 Tongeren) on belgialainen rallikuljettaja. == Ura == Loix aloitti moottoriurheilun kartingissa. Vuonna 1994 hän voitti Belgian F2-luokan mestaruuden Opel Astralla. Vuonna 1996 hän ajoi muutamia ralleja Toyota Corolla WRC:llä. Vuonna 1997 hän sijoittui Portugalin rallissa toiseksi ja seuraavana vuonna kolmanneksi Colin McRaen ja Carlos Sainzin jälkeen. Espanjassa hän sijoittui toiseksi samana vuonna. Loix sai vuodeksi 1999 sopimuksen Mitsubishi Ralliartin kanssa. Loix loukkaantui Safari-rallissa ja joutui neljän viikon sairauslomalle eikä hän päässyt osallistumaan Portugalin ralliin. Hän palasi Mitsubishille tämän jälkeen. Vuoden 2001 Katalonian rallissa Loix jätti taakseen Carlos Sainzin, François Delecourin ja Richard Burnsin. Kaudelle 2002 Loix siirtyi Motor Sports Developmentin pyörittämään Hyundain talliin, jossa autona oli Hyundai Accent WRC. Monte Carlossa hän ajoi ulos ja mursi nilkkansa, mutta lääkäri käytti ruuveja ja hän pääsi osallistumaan muutaman viikon päästä ajettavaan Ruotsin ralliin vaikka joutui liikkumaan kainalosauvan kanssa huoltoalueeella. Loix väläytti vauhtiaan muun muassa 2002 Ruotsissa ja Akropoliksessa, mutta ei pärjännyt Hyundain autolla. Kaudella 2004 Loix ajoi muutaman kisan Peugeot'lla, mutta ei saanut pidempää sopimusta. Myöhemmin Loix siirtyi kilpailemaan IRC-sarjaan sekä Dakar-rallissa. IRC-sarjan kaudella 2010 hän voitti kolme kilpailua. Loix on Bruno Thiryn, François Duvalin ja Thierry Neuvillen ohella tunnetuimpia belgialaisia rallikuljettajia. == Lähteet == == Aiheesta muualla == * eWRC-sivustolla Luokka:Belgialaiset ralliautoilijat Luokka:Vuonna 1970 syntyneet Luokka:Elävät henkilöt
Bruno Thiry

Bruno Thiry (s. 8. lokakuuta 1962)RallyBase.nl on belgialainen rallikuljettaja, joka ajoi Rallin MM-sarjassa. == Ura == Thiry ei voittanut yhtään MM-osakilpailua, mutta vauhdin puolesta hän haastoi jopa sarjan kärkinimet, etenkin asfaltilla. Lähimmäs voittoa Thiry pystyi Korsikan rallissa 1995, jossa Ford Escortin tekniikka petti johtopaikalta. Thiry ajoi myöhemmin Fordin (kaudella 1996 ja kauden 1998) ja Skodan tehdastalleissa (kaudet 2000–2001) sekä Peugeot 206 WRC:llä yksityistalleissa (2002–2003). Thiry voitti rallin EM-sarjan mestaruuden vuonna 2003 ja sijoittui kolmanneksi vuonna 2004. == Lähteet == == Aiheesta muualla == *Thiryn tulokset *Tietoa Thirystä Luokka:Belgialaiset ralliautoilijat Luokka:Rallin Euroopan-mestarit Luokka:Vuonna 1962 syntyneet Luokka:Elävät henkilöt
Zeta Centauri

Zeeta Centauri (ζ Cen / ζ Centauri,Zeta Centauri, Zet Cen, luettelossa esimerkiksi HR 5231) on Suomessa näkymättömässä Kentaurin tähtikuviossa sijaitseva kohtalaisen kirkas sinertävä tähti. Arabiaksi tähden nimi on Alnair tai Al-Na'ir al Batn, Arabiaksi البطن الناير Al-Na'ir al-baţn[u], "mahassa oleva kirkas". == Tietoja Alnairista == Tähden näennäinen kirkkaus V on 2,55. Etäisyys 385 valovuotta (118 parsekia). Absoluuttinen kirkkaus MV on −2,81. Sen spektrityyppi on B2,5IV ja väri-indeksi B-V −0,22. Tämä tähti on spektroskooppinen kaksoistähti, jonka kiertoaika on hieman yli 8 päivää. Luokka:Kaksoistähdet Luokka:B-spektriluokan tähdet Luokka:Alijättiläistähdet
Theta Centauri

Theta Centauri (Menkent, θ Cen / θ Centauri) on tähti Suomessa näkymättömässä eteläisen tähtitaivaan Kentaurin tähtikuviossa. Menkent on oranssi jättiläistähti. == Tietoja Theta Centaurista == *Luettelonimi esimerkiksi HR 5288 *Etäisyys **60,94 valovuotta **18,68 parsekia *Näennäinen kirkkaus +2,06 magnitudia *Ei ainakaan suuressa määrin kirkkaudeltaan muuttuva tähti *Spektrityyppi K0IIIb *Väri-indeksi **B-V +1,01 **U-B +0,88 *Absoluuttinen kirkkaus (MV) +0,70 *Fysikaalisia tietoja **Massa 4 MO (Auringon massaa) **Säde 16 RO (Auringon sädettä) **Säteilyntuotto 45 LO (Auringon kirkkautta) **Lämpötila 4 500 kelviniä Luokka:K-spektriluokan jättiläiset
Vela

Vela voi tarkoittaa seuraavia: * Vela, ydinräjäytyksiä tarkkailevien valvontasatelliittien sarja * Purje (lat. Vela), eteläisellä tähtitaivaalla sijaitseva tähdistö * lyhenne termistä vapaaehtoisesti lapseton * Vela, sukunimenä: ** Ana María Vela Rubio (1901–2017), kuollessaan Espanjan vanhin elossa oleva henkilö ** Carlos Vela (s. 1989), meksikolainen jalkapalloilija ** Raúl Eduardo Vela Chiriboga (1934–2020), ecuadorilainen katolinen arkkipiispa ja kardinaali ** Rodolfo Neri Vela (s. 1952), meksikolainen avaruuslentäjä
ODS

ODS tarkoittaa seuraavia asioita: * Občanská demokratická strana, tšekkiläinen konservatiivipuolue * On-Disk Structure eli Files-11, OpenVMS- käyttöjärjestelmän tiedostojärjestelmä.
Ford Escort WRC

Ford Escort WRC kehitettiin Ford Escort RS Cosworth -ralliautosta, kun uudet säännöt sallivat autoihin WRC-luokituksen kaudesta 1997 eteenpäin. Fordin WRC ei ollut alkukaudesta kovin nopea, mutta Carlos Sainzin ja Juha Kankkusen kehittäessä autoa yhdessä, ottivat konkarit Sainzin johdolla kaksoisvoitot Akropolis-rallissa ja Indonesian rallissa. Sainz oli lopulta MM-sarjassa kolmas. Kaudella 1998 Kankkunen ja Bruno Thiry ajoivat Escort WRC:llä, mutta auto oli jo vanhentunut, ja Fordin kehitystyö oli jo uudessa Ford Focus WRC:ssä. Näin voittoja ei tullut. == Historia == WRC-luokan sääntöjen tultua voimaan kaudelle 1997 Ford tarvitsi uuden auton, mutta Focukseen perustuva auto oli vielä alkuvaiheessa. Aiempi Escort RS Cosworth oli elinkaarensa lopussa eikä suurta budjettia ollut saatavilla. Tästä johtuen RS Cosworthin tuotanto loppui vuonna 1996 ja Ford kehitti WRC-version Escortista. == Lähteet == == Aiheesta muualla == * Kilpailuhistoria eWRC-sivustolla Escort WRC
Subaru Impreza

Subaru Impreza on japanilaisen Subaru-autonvalmistajan henkilöautomalli, joka esiteltiin ensimmäisen kerran vuonna 1992. Myös Imprezassa on Subarun periaatteiden mukaisesti neliveto ja bokserimoottori. Subaru Imprezaa oli aiemmin saatavilla farmarimallina ja porrasperäisenä. Vuoden 2009 Euro NCAP -kolaritestistä kolmannen sukupolven Impreza sai tulokseksi neljä tähteä viidestä. Vuonna 2017 viidennen sukupolven malli ansaitsi täydet viisi tähteä. ==Subaru Imprezan rallimenestys== Subaru Impreza saavutti suurimman menestyksensä vuosina 1995–1997, kun Colin McRae ajoi maailmanmestariksi vuonna 1995. Talli voitti Imprezalla merkkimestaruuden vuosina 1995–1997. Sittemmin Imprezan kehitysversioilla ovat ajaneet muun muassa Richard Burns, Juha Kankkunen ja Petter Solberg. Burns ja Solberg ovat myös voittaneet Imprezalla maailmanmestaruuden. Burns voitti vuonna 2001 ja Solberg vuonna 2003. == Kuvia == Tiedosto:Subaru Impreza 2.0 GL AWD.JPG|1993–2000 Subaru Impreza Tiedosto:2002-2003 Subaru Impreza WRX sedan -- 03-16-2012 1.JPG|2001–2002 Subaru Impreza Tiedosto:04-05 Subaru Impreza 2.5RS.jpg|2003–2005 Subaru Impreza Tiedosto:Subaru Impreza front 20071231.jpg|2006–2007 Subaru Impreza Tiedosto:2008-Subaru-Impreza- sedan-1.jpg|2008–2013 Subaru Impreza Tiedosto:Subaru IMPREZA G4 (5th generation prototype) front.jpg|2014–2017 Subaru Impreza == Lähteet == == Katso myös == * Saab 9-2X Impreza Luokka:C-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Muslimit (kansallisuus)

Muslimit oli Jugoslavian sosialistisessa liittotasavallassa kehitetty monien islaminuskoisten slaavilaisten etnisten ryhmien kansallisuudesta väestökirjanpidossa käytetty yhteisnimitys. Nykyään muslimiryhmät tilastoidaan pääasiassa historiallisten kansallisuuksiensa mukaan muun muassa bosniakeiksi, goraneiksi, torbesheiksi (islamilaiset makedonialaiset). Kuitenkin vielä nykyäänkin jotkut ihmiset ilmoittavat väestönlaskennassa kansallisuudekseen muslimin. ==Muslimien määrä entisen Jugoslavian alueella== * Montenegro; 24 625 (2003) * Kroatia: 19 677 (2001) * Serbia (ei Kosovo): 19 503 (2002) * Kosovo: 1,9 % väestöstä (2001) * Slovenia: 10 467 (2002) * Pohjois-Makedonia: 2 553 (2002) == Lähteet == Luokka:Serbian etniset ryhmät Luokka:Bosnia ja Hertsegovinan etniset ryhmät Luokka:Montenegron etniset ryhmät Luokka:Kroatian etniset ryhmät Luokka:Slovenian etniset ryhmät
Delta Velorum

Delta Velorum (δ Vel / δ Velorum/Del Vel) on Purjeen tähdistössä sijaitseva monitähtijärjestelmä. Se näkyy melko kirkkaana taivaalla, koska on melko lähellä meitä, vain noin 80 valovuoden päässä. Tähden näennäinen kirkkaus on 1,96 ja sillä ei ole varsinaista nimeä, vaikka se on niin kirkas (mikä on harvinaista). Tähden valonvaihtelut havaitsi avaruusluotain Galileo. Delta Velorum on osa ns. Väärää ristiä, jota on joskus luultu Etelän ristiksi. Delta Velorum on moninkertainen tähti ja pimennysmuuttuja. Se on kaksoistähti, jonka pääkomponentti A on lisäksi itse ns. spektroskooppinen kaksoistähti ja vuoden 2000 tietojen mukaan myös pimennysmuuttuja. B kiertää tähteä 72 - 26 AU päässä, ja keskimäärin 49 AU:n päässä 142 vuoden jaksoissa. == Lähteet == Luokka:Pääsarjan tähdet
Böömin ja Määrin kommunistinen puolue

Böömin ja Määrin kommunistinen puolue () on tšekkiläinen kommunistinen puolue. == Historia == KSČM perustettiin 1989 Tšekkoslovakian kommunistisen puolueen ylimääräisessä kokouksessa, jossa päätettiin perustaa puolue Böömin ja Määrin alueille, joista tuli Tšekin tasavalta. Tätä ennen kommunistit olivat seuranneet NKP:n linjaa, jossa kansallisia puolueita perustettiin vähemmistökielten ja -kulttuurien alueille, mutta ei valtaväestöä varten. Vuonna 1990 Tšekkoslovakian kommunistisesta puolueesta tuli Böömin ja Määrin puolueen ja Slovakian puolueen liittopuolue, joka hajosi 1992 kun Slovakian kommunistinen puolue muutti nimensä Demokraattisen vasemmiston puolueeksi ja erosi. Vuoden 1992 toisen puoluekokouksen jälkeen KSČM:sta erosi monia ryhmiä, kuten demokraattisen vasemmiston puolue ja vasemmistoliitto, jotka liittyivät myöhemmin demokraattisen sosialismin puolueeksi, joka tekee rajoitettua yhteistyötä kommunistien kanssa. Seuraavaksi puolueesta erosi Tšekkoslovakian kommunistien puolue, jonka kanssa KSČM:llä on huonot välit. KSČM:ää pidetään varsin vanhakantaisena, eikä ole suosittu yhteistyökumppani. Itä-Euroopan kommunististen puolueiden jälkeläisistä se on pitänyt yhtenä harvoista nimensä. Puolueella on yli 100 000 jäsentä. Europarlamentissa se kuuluu Euroopan yhtyneen vasemmiston ja Pohjoismaiden vihreän vasemmiston ryhmään. Kommunistipuolue yritettiin kieltää vaalikaudella 2002–2006 kieltämällä kommunismin levittäminen ja kommunistiset symbolit, mutta ehdotus kaatui alahuoneessa. Senaattori Martin Mejstřík teki uuden ehdotuksen kiellosta heinäkuussa 2007.Czech senators again proposing ban on promotion of Communism == Vaalihistoria == === Edustajainhuoneen vaalit === Vuosi Ääniä % Paikkoja Lähde 1996 626 136 10,33 1998 658 550 11,03 2002 882 653 18,51 2006 685 328 12,81 2010 589 765 11,27 2013 589 765 11,27 2017 393 100 7,76 2021 193 817 3,60 ==Puheenjohtajat== * Jiří Machalík (31. maaliskuuta 1990 – 13. lokakuuta 1990) * Jiří Svoboda (13. lokakuuta1990 – 25. kesäkuuta 1993) * Miroslav Grebeníček (26. kesäkuuta 1993 – syyskuu 2005) * Vojtěch Filip ( 1. lokakuuta 2005– 9. lokakuuta 2021) * Kateřina Konečná (23. lokakuuta 2021–) == Lähteet == ==Aiheesta muualla== * http://www.kscm.cz/ Luokka:Kommunistiset puolueet Luokka:Tšekin puolueet
Hauhon kirkko

Hauhon kirkko eli Pyhän Johanneksen kirkko on Hämeenlinnan Hauholla sijaitseva, todennäköisesti 1500-luvun alussa rakennettu harmaakivikirkko. Suorakaiteen muotoiseen runkohuoneeseen liittyy tavanomaiseen tapaan eteläisellä sivustalla asehuone ja pohjoispuolella sakaristo. Nykyinen sakaristo on rakennettu tiilestä vanhan keskiaikaisen sakariston tilalle vuosina 1783–1784. Runkohuoneen tiilisessä päätykolmiossa oleva niin sanottu komerokoristelu viittaa vahvasti uusimaalaisiin ja satakuntalaisiin esikuviin. Melko kapea sisätila jakautuu kolmeen laivaan, joista keskimmäisessä on tähtiholvaus ja laitimmaisissa osin tähti-, osin ristiholvaus. Kirkon alttaritaulun Jeesus Getsemanessa on maalannut Juho Forssell vuonna 1883. Kirkossa on tiettävästi Suomen vanhin vaivaisukko, Bartimeus 1600-luvun lopulta. Sen seuraksi paljastettiin kesäkuussa 2022 Matti Peltokankaan veistämä vaivaisakka Amalia. ==Kuvia== Tiedosto:Church, Hauho, 20090621-02.jpg|Kirkon kellotapuli Tiedosto:Hauho church 3 AB.jpg|Kirkon länsipääty Tiedosto:Hauho church 6 AB.jpg|Kirkko hautausmaalta nähtynä Tiedosto:Kattimattinen Triumfiristi Hauhon kirkko.jpg|Triumfiristi Tiedosto:Kattimattinen Puuveistos Hauhon kirkko.jpg|Puuveistos ==Lähteet== ==Aiheesta muualla== * *Hauhon kirkko Hämeenlinna-Vanajan seurakunnan sivuilla Luokka:Hauho Luokka:Suomen keskiaikaiset kivikirkot Luokka:Hämeenlinnan kirkkorakennukset Luokka:Suomen 1500-luvulla rakennetut rakennukset ja rakennelmat
Theta Scorpii

Theta Scorpii (θ Sco / θ Scorpii) eli Sargas tai Girtab on yksi Suomessa ajoittain huonosti näkyvän Skorpionin tähtikuvion tähdistä. Tämän Skorpionin hännän tähden molemmat nimet ovat sumerilaisten antamia. Tähti ei käytännössä näy Suomessa. Tähti sijaitsee 272 valovouden päässä, ja se on kaksoistähti. A-komponentti on kellanvalkea kirkas jättiläinen, monet muut Skorpionin tähdethän ovat sinisiä. Sargas on kaksoistähti. Sargas A:ta kiertää 6,5 kaarisekunnin päässä Sargas B, jonka kirkkaus on 5,30. Tähden etäisyys on ainakin 540 AU A:sta, eli se on siitä kaukana. == Lähteet == Luokka:F-spektriluokan tähdet Luokka:Kaksoistähdet
Vihreät (Tšekki)

Vihreiden puolue (tšekiksi Strana zelených) (SZ), epävirallisesti zelení) on tšekkiläinen vihreä puolue. Puolue on saanut parlamenttipaikkoja ainoastaan vuoden 2006 vaaleissa, joidenka jälkeen se meni mukaan Mirek Topolánekin hallitukseen yhdessä ODS:n ja kristillisdemokraattien kanssa. == Historia == Jo Tšekkoslovakian kommunistihallinnon viimeisinä vuosina luonnonsuojeluaateen kannattajat pyrkivät järjestäytymään poliittiseksi puolueeksi. Maan turvallisuuskoneisto kuitenkin esti tämän aina samettivallankumouksen puhkeamiseen saakka. Vihreän puolueen perustamiskokous järjestettiin 9. joulukuuta 1989 Brnossa. Ensimmäisten vuosiensa aikana puolue jäi lähes poikkeuksetta edustajainhuoneen vaaleissa vaaditun viiden prosentin äänikynnyksen alapuolelle. Ainut menestyksellinen kerta tapahtui vuonna 1992, jolloin se muodosti muutaman muun pienpuolueen kanssa Liberaali- sosiaalipuolueen. Se sai edustajainhuoneeseen yhteensä 16 paikkaa, mutta hajosi pian sisäisiin ristiriitoihin. SZ jatkoi itsenäisenä puolueena. Sen puheenjohtajana 1990-luvun lopussa toiminutta Emil Zemania syytettiin myöhemmin 1,7 miljoonan kruunun kavaltamisesta puolueen varoista. 2000-luvun puolivälissä vallan ottivat puolueen ulkopuoliset vihreän liikkeen aktivistit, jotka uudelleenorganisoivat sen ja valitsivat puheenjohtajakseen Martin Brusíkin. Uusi puoluejohto sai SZ:n näyttämään varteenotettavalta vaihtoehdolta vanhoille valtapuolueille vuoden 2006 vaaleissa, joissa se sai 6,29 % äänistä ja kuusi paikkaa edustajainhuoneeseen.Keskusvaalilautakunta SZ meni Topolánekin hallitukseen, jossa se sai neljä ministerinsalkkua, joista merkittävimmässä asemassa Bursíkin lisäksi sitoutumaton ulkoministeri Karel Schwarzenberg. Bursík erosi puolueen johdosta toisen perättäisen vaalitappion jälkeen, kun puolue sai vuoden 2009 eurovaaleissa vain 2 % äänistä.http://www.radio.cz/en/article/117129 Toukokuun 2010 vaaleissa puolue putosi alle äänikynnyksen kun se sai 2,4 % äänistä. Vaikka muun muassa entinen presidentti Václav Havel oli ilmaissut tukensa SZ:lle, oli samalle liberaalille keskustalle ilmaantunut kaksi uutta puoluetta, TOP 09 ja Věci veřejné, jotka kilpailivat samoista äänestäjistä kuin SZ.Cisar, s.1http://www.kansanuutiset.fi/uutiset/ulkomaat/2240081/tshekin-demarit- karsivat-voiton Vuoden 2012 vaaleissa puolue sai yhden paikan senaattiin (Eliška Wagnerová) ja toisen paikan yhdessä Piraattien ja Kristillisdemokraattien kanssa. Vuonna 2024 SZ:n puheenjohtajat Magdalena Davis ja Michal Berg valittiin kaksivuotiselle jatkokaudelle. ==Lähteet== * ===Viitteet=== ==Aiheesta muualla== * Strana zelenýchin kotisivut Luokka:Tšekin puolueet Luokka:Vihreät puolueet Luokka:Euroopan vihreä puolue
Vapausliitto – demokraattinen unioni

Vapausliitto – demokraattinen unioni (, US-DEU) oli tšekkiläinen pieni, oikeistolainen ja euromyönteinen liberaalipuolue. ODS:stä eronneet perustivat sen tammikuusta 1998. Vaaleissa se sai 1998 8,6 % äänistä ja 2002 KDU-ČSL:n kanssa 14,2 %. Vuodesta 2002 vuoteen 2006 se kuului kolmella ministerinpaikalla Špidlan ja Grossin hallituksiin koalitiossa ČSSD:n ja KDU- ČSL:n kanssa. Kesäkuun 2006 vaaleissa sai 0,3 % äänistä ja menetti kaikki paikkansa edustajainhuoneessa, mikä johti sen johtajan, Pavel Němecin eroon. Puolue lakkautettiin 1. tammikuuta 2011.http://blisty.cz/art/56361.html ==Lähteet== ==Aiheesta muualla== * http://www.unie.cz/ Luokka:Liberaalit puolueet Luokka:Tšekin puolueet
Jurmo-luokan joukkojenkuljetusvene

Jurmo-luokan joukkojenkuljetusvene eli Uisko 600 on Suomen merivoimien käyttämä Marine Alutechin valmistama joukkojenkuljetusvene. Alukset palvelevat rannikkojääkäreitä ja meritiedustelijoita mahdollistaen nopean maihinnousun. == Suunnittelu == Alusten uppouma on 14,2 tonnia, nopeus 35 solmua, pituus 14,2 metriä, leveys 3,65 metriä ja ne kykenevät kuljettamaan 20 henkeä tai 2,5 tonnia materiaalia. Moottoreina on kaksi Caterpillar 3126 -dieselmoottoria, joiden kummankin teho on 331 kilowattia. Propulsiojärjestelmänä on Rolls-Royce FF 375 -vesisuihkulaitteistot. Alusten omasuojana on 12,7 millimetrin ilmatorjuntakonekivääri."Jurmo-veneen Nato-yhteensopivuutta selvitetään". Yle uutiset, 15.7.2007. (luettu 15.7.2007)totalvene.fi == Alukset == Puolustusministeri Antti Häkkänen valtuutti puolustusvoimat tilaamaan kesäkuussa 2023 teijolaiselta Marine Alutechilta 17 Jurmoa. Tilauksen kokonaisarvo on noin 25,5 miljoonaa euroa. Arvion mukaan tilaus on toimitettu vuoteen 2026 mennessä. Perniönseudun Lehti 29.6.2023 Alusluokkaan kuuluu kaikkiaan 38 Marine Alutechin valmistamaa venettä. == Jurmo-luokan veneet muissa maissa == Saksan Bundeswehr on osoittanut kiinnostusta tutkia, voisiko Jurmo-luokan joukkojenkuljetusveneitä käyttää sen laivastossa huolto- ja tukialusten kanssa. Helsingissä järjestetyssä kuormaustestissä Jurmo osoittautui yhteensopivaksi Saksan merivoimien huoltoaluksen Frankfurt am Mainin kanssa. Saksa tarvitsee tulevaisuudessa Jurmon kokoluokkaa olevia veneitä ja suomalaisalus on yksi harkittavista vaihtoehdoista."Jurmo-veneet pärjäsivät saksalaisten testissä". Helsingin Sanomat, 16.7.2007. (luettu 16.7.2007) ==Lähteet== == Aiheesta muualla == luokka:Suomen merivoimien alukset Luokka:Maihinnousualukset
Benji

Benji voi tarkoittaa seuraavia asioita: * Benji, kylä Intiassa * Benji, kuvitteellinen perhe-elokuvissa esiintyvä koira * Benji, Benji-sarjan perhe- elokuva vuodelta 1974 * Benji, vuoden 2018 elokuva * Benji seikkailee, Benji- sarjan perhe-elokuva vuodelta 1987 * Benji Schwimmer * Benji Compton * Benji Greenberg * Benji McHugh * Benji Madden * Benji Marshall * Benjihyppy
Nastolan kirkko

Nastolan kirkko on neljäs Mats Åkergrenin (1802–1804) toteuttama kirkko. Kirkko on rakennettu vuosina 1802–1803 ja se vihittiin käyttöön vuonna 1804. Kirkon eteläpuolella oleva kellotapuli on vuodelta 1760. Se siirrettiin nykyiselle paikalleen vuonna 1804. Kirkon 33-äänikertaiset urut ovat vuodelta 1972, ja niissä on kolme sormiota ja jalkio. == Kirkon historia == Nastolan vanhin tunnettu kirkko sijaitsi nykyisen sankarihautausmaan alueella. Ensimmäinen kirjallinen tieto kirkosta löytyy vuodelta 1640. 1700-luvun loppupuolelle tultaessa kirkko oli käynyt liian pieneksi ja huonokuntoiseksi. Uuden kirkon rakentamisesta päätettiin vuonna 1778. Puisen ristikirkon rakensi Matias Åkergren, ruoveteläinen kirkonrakentaja. Kirkko perustuu Tukholman intendenttikonttorissa Askolan kirkkoa varten laadittuihin piirustuksiin. Hieman yli kahdensadan vuoden aikana kirkkoa on ehditty kunnostaa jo moneen kertaan. Vuonna 1891 kirkkoon asennettiin ensimmäiset lämmityslaitteet. Vuoden 1935 muutostyöt suunnitteli viipurilainen arkkitehti Juhani Viiste. Silloin kirkon tornia kohotettiin ja sai lähes nykyisen ulkoasunsa ja kirkkoon saatiin myös sähkö. Talvella 2000–2001 kirkossa tehtiin mittavia muutos- ja korjaustöitä. Suunnittelijana toimi arkkitehti Reino Toivonen ja pääurakoitsijana oli Uudenkaarlepyyn Paanukatto. Kirkko otettiin uudelleen käyttöön palmusunnuntaina 8.huhtikuuta 2001. == Sankarihautausmaa == Nastolan kirkonmäellä, aivan kirkon juurella, sijaitsee myös Nastolan sankarihautausmaa. Sankarihautausmaan paikalla toimi kirkko vuosina 1660–1804. Sankarihautausmaalle on haudattu paikkakuntalaisia vuosina 1660–1850 ja isänmaan puolesta kaatuneet vuosina 1940–1944. Lisäksi sankarihautausmaa on yhden, YK-rauhanturvaajatehtävissä menehtyneen paikkakuntalaisen viimeinen leposija. YK-päivänä sotilaan haudalle lasketaan kukkia ja muistokynttilä. Itsenäisyyspäivänä partiolaiset marssivat kynttiläkulkueena sankarihautausmaalle kunnioittamaan sodissa kaatuneita. Lisäksi reserviläiset järjestävät paikalle kunniavartion. Sankarihautausmaan Pro Patria -sankarimuistomerkin on suunnitellut arkkitehti Sirkka Tarumaa. == Lähteet == * Nastolan kirkko ==Aiheesta muualla== * *Nastolan seurakunta: toimipisteet: Nastolan kirkko *Päijät-Hämeen liitto: MARY Päijät-Hämeen maakunnallinen inventointi Luokka:Suomen puiset sisäviisteiset ristikirkot Kirkko Luokka:Lahden kirkkorakennukset Luokka:Suomen 1800-vuosikymmenellä rakennetut kirkot
Psyykikko

Psyykikko ( < muinaiskreik. ψυχικός 'sieluun liittyvä'Psychic 'a person who is sensitive to parapsychological forces or influences.' ) tarkoittaa henkilöä, joka väittää omistavansa paranormaaleja kykyjä. Sana on laina englannin kielestä. Yhdenkään psyykikon olemassaolosta ei ole saatu tieteellisen konsensuksen varmistusta. Heidän on laajalti väitetty käyttävän toiminnassaan taikatemppuja, huijausta ja itsepetosta. == Katso myös == * Meedio * Selvänäkijä * Mentalisti == Lähteet == == Aiheesta muualla == * Risto Selin: Viestejä haudan takaa: Psyykikko James van Praaghin menestystarina . Skeptikko 2/1999. (PDF) Luokka:Parapsykologia *
Yasir al-Qahtani

Yasir al-Qahtani (kirjoitetaan myös Jasser al-Kahtani, s. 10. lokakuuta 1982) on saudiarabialainen jalkapalloilija. Hän on kärkipelaaja, joka on vuodesta 2005 edustanut kotimaansa al-Hilal-joukkuetta. Tätä ennen vuosina 2000–2005 hän pelasi al-Qadisiyyassa. Saudi-Arabian maajoukkueessa al-Qahtani on pelannut 46 ottelua, joissa on tehnyt 33 maalia (tilanne 15. kesäkuuta 2006). Hänen ensimmäinen maaottelunsa oli Bahrainia vastaan 17. joulukuuta 2002. Al- Qahtani pelasi Saudi-Arabian joukkueessa vuoden 2006 MM- kisoissa.http://fifaworldcup.yahoo.com/06/en/w/player/210439_AL_KAHTANI_Yasser.html == Lähteet == * the official site for Yasser Al-Qahtani (Arabic) === Viitteet === Luokka:Saudiarabialaiset jalkapalloilijat Luokka:Vuonna 1982 syntyneet Luokka:Elävät henkilöt
AOL

AOL LLC (aiemmin America Online, Inc) on vuonna 1983 perustettu Verizon Communicationsin omistama internet-palveluntarjoaja. Sillä on yhteensä noin 20 miljoonaa asiakasta Yhdysvalloissa, Kanadassa, Saksassa, Ranskassa ja Yhdistyneessä kuningaskunnassa. ==Yhtiö== Alkuperäinen America Online oli internet-palveluntarjoaja, joka nousi Yhdysvalloissa alansa suurimmaksi 1990-luvun puolivälissä. Vuonna 2000 America Online osti 165 miljardilla dollarilla Time Warner -yhtiön. Yhdistyneen yhtiön nimeksi tuli AOL Time Warner. AOL Time Warner myi 2003 pois Warner Music -divisioonansa. Samana vuonna "AOL" tiputettiin pois yhtiön nimestä. Time Warner ja AOL erotettiin toisistaan 2009.https://bits.blogs.nytimes.com/2009/05/28/splitsville-for-aol- and-time-warner/ Alkuperäisen America Online -yhtiön omistaa nykyisin AT&T; ja se tunnetaan nimellä WarnerMedia. Toukokuussa 2015 Verizon Communications ilmoitti ostavansa AOL:n 4,4 miljardilla dollarilla. ==Internetpalveluntarjoaja== thumb|AOL:n CD-levyjä jaetaan Saksassa opiskelija-asuntolassa, jonka jokaisella asukkaalla oli kiinteä Internet- yhteys AOL tunnettiin 1990-luvulla aggressiivisesta markkinoinnistaan. Yhtiö jakeli ja lähetti mainostensa mukana valtavan määrän levykkeitä ja CD-ROM- levyjä, joissa oli sen ohjelmisto, jolla pääsi ottamaan modeemilla yhteyden AOL:n omaan online-palveluun, josta oli myös rajoitettu pääsy Internettiin. Vuosina 1993-2006 AOL lähetti markkinointimateriaaliensa mukana yli miljardi CD-ROM-levyä. CD-levyjä jaettiin esimerkiksi muropaketeissa, videovuokrausten mukana, postimyyntitilausten mukana, NASCAR- ja Superbowl-tapahtumien istumapaikoilla, lentojen aterioiden mukana. On arvioitu, että jossain vaiheessa joka toinen maailmassa tuotettu CD-levy sisälsi AOL:n ohjelmiston. 2000-luvun alussa AOL:lla oli 25 miljoonaa tilaajaa.https://techcrunch.com/2010/12/27/aol-discs-90s/ https://www.smithsonianmag.com/smart-news/aol-cd-rom-collecting- thing-180956902/ https://www.vox.com/2015/5/12/8594049/aol-free-trial-cds == Tietovuoto 2006 == 4\. elokuuta 2006 AOL:stä pääsi vuotamaan yli 650 000:n käyttäjän nettihakutiedot noin kolmen kuukauden ajalta. Tiedot oli tarkoitettu tutkimuskäyttöön, eikä niitä voinut suoraan yhdistää käyttäjän henkilöllisyyteen. Kolme työntekijää erosi tai erotettiin tietovuodon takia. == Tuotteita == * AOL Instant Messenger == Lähteet == == Aiheesta muualla == * AOL Luokka:Internet-palveluntarjoajat Luokka:Yhdysvaltalaiset tietotekniikkayhtiöt
FIFA World Cup -pokaali

FIFA World Cup on jalkapallon maailmanmestaruuskilpailujen voittopokaali. World Cup on ollut käytössä vuoden 1974 kisoista saakka, mitä ennen mestaruuden merkki oli Jules Rimet -pokaali. World Cupin on suunnitellut italialainen taiteilija Silvio Gazzaniga. Siinä on kuvattu kaksi ihmishahmoa kannattelemassa maapalloa harteillaan. Pokaali on 36 senttimetriä korkea, painaa 6,175 kilogrammaa ja se on tehty 18 karaatin kullasta. Jalustassa on kaksi kerrosta malakiittia. Pokaalin pohjaan on kaiverrettu voittajajoukkueiden nimet. FIFAn sääntöjen mukaan mikään maa ei voi voittaa World Cupia omakseen, vaan kaikki voittajamaat saavat siitä kopion. Pokaalin pohjassa on tilaa 17 nimilaatalle, joten pokaali voi olla käytössä ainakin vuoden 2038 kisoihin saakka. == Voittajat == * 1974 * 1978 * 1982 * 1986 * 1990 * 1994 * 1998 * 2002 * 2006 * 2010 * 2014 * 2018 * 2022 == Lähteet == * National Soccer Hall of Fame: FIFA World Cup (arkistoitu versio) Luokka:Jalkapallon maailmanmestaruuskilpailut Luokka:Jalkapallopalkinnot
Radhi Jaïdi

Radhi Ben Abdelmajid Jaïdi (, s. 30. elokuuta 1975 Tunis, Tunisia) on tunisialainen entinen jalkapalloilija. Puolustajana pelannut Jaïdi edusti urallaan muun muassa Boltonia ja Southamptonia. Jaïdi on kokeillut myös näyttelemistä esiintyessään tunisialaisessa televisiosarjassa Maktoub vuonna 2008. Hänet nimitettiin Tunisian maajoukkueen henkilöstöön heinäkuussa 2014 tarkkailemaan Euroopan kentillä pelaavia tunisialaisia.Tunisie : Jaïdi dans le staff footafrica365 4.7.2014 Viitattu 17.7.2014 ==Ura== Jaïdi siirtyi Boltoniin ilmaisella siirrolla heinäkuussa 2004 Tunisin Espérance-joukkueesta, joka oli edellisellä kaudella voittanut maan mestaruuden. Hänestä tuli näin ensimmäinen tunisialainen Valioliigassa pelannut jalkapalloilija. Kesällä 2006 Jaïdi siirtyi Boltonista Birminghamiin, jossa hän pelasi kolme kautta. Joukkue päätti olla jatkamatta puolustajan sopimusta noustuaan takaisin Englannin valioliigaan kaudeksi 2009–2010. Jaïdi ehti pelata joukkueessa yhteensä 93 ottelua tehden niissä kuusi maalia. Elokuussa 2009 Jaïdi oli jo allekirjoittamassa sopimusta Southamptonin kanssa, mutta ei saanut työlupaa.Jaidi deal in major doubt Daily Echo 6.8.2009 Viitattu 4.9.2009 Siirto viivästyi lopulta syyskuuhun asti, jolloin Southampton varmisti tehneensä hänen kanssaan kahden vuoden sopimuksen.Saints Complete Radhi Good Deal! Southampton 2.9.2009 Viitattu 4.9.2009 Jaïdi pelasi ensimmäisellä kaudellaan yhteensä 29 ottelua ja teki niissä yhden maalin. Hänen ensimmäinen maali Southamptonin paidassa syntyi 26. syyskuuta 2009 vierasottelussa Carlisle Unitedia vastaan. Myös toisella kaudellaan Jaïdi sai paljon vastuuta ja pelasi Englannin Ykkösliigassa yhteensä 31 ottelua, joissa syntyi kolme maalia. Jaïdi allekirjoitti vielä vuoden jatkosopimuksen kaudelle 2011–2012. ===Maajoukkueessa=== Maajoukkueessa Jaïdi on pelannut 105 ottelua, joissa hän on tehnyt 7 maalia. Hänen ensimmäinen maaottelunsa oli Ruandaa vastaan 2. kesäkuuta 1996. http://fifaworldcup.yahoo.com/06/en/w/player/158268_JAIDI_Radhi.html Jaïdi oli mukana voittamassa Afrikan-mestaruutta vuonna 2004 ja pelasi vuosien 2002 ja 2006 MM-kisajoukkueissa. ==Saavutukset== * Afrikan–mestaruus: 2004 * Afrikan Cup-voittajien cup: 1998 * CAF Cup: 1997 * Tunisian cup (2): 1997, 1999 * Afro-Aasian Club Championship: 1995 * Afrikan Super Cup: 1995 * Afrikan Mestarien liiga: 1994 * Tunisian-mestaruus (8): 1994, 1998, 1999, 2000, 2001, 2002, 2003, 2004 == Tilastot == Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit Espérance 1993–2003 - - - - - - - - 2003–2004 - - - - 11 2 11 2 Yhteensä - - - - 11 2 288 20 Bolton 2004–2005 27 5 1 0 - - 28 5 2005–2006 16 3 5 0 3 0 24 3 Yhteensä 43 8 6 0 3 0 52 8 Birmingham 2006–2007 38 6 4 0 - - 42 6 2007–2008 18 0 2 0 - - 20 0 2008–2009 30 0 1 0 - - 31 0 Yhteensä 86 6 7 0 - - 93 6 Southampton FC 2009–2010 26 1 2 0 - - 28 1 Yhteensä 26 1 2 0 - - 28 1 Uralla yhteensä 156 15 15 0 14 2 550 35 == Lähteet == == Aiheesta muualla == * Viralliset kotisivut Luokka:Tunisialaiset jalkapalloilijat Luokka:Jalkapallon Afrikan mestarit Luokka:Vuonna 1975 syntyneet Luokka:Elävät henkilöt
Lars Eric Mattsson

Lars-Eric Mattsson on heavy metal -kitaristi, lauluntekijä ja levytuottaja, joka asuu Godbyssä, Ahvenanmaalla. ==Yleistä== Lars-Eric Mattssonin lahjat löysi ensi kertaa Guitar Player Magazine -lehden ja Shrapnel Records -levy- yhtiön edustaja Mike Varney vuonna 1985, ja myöhemmin Mattson sai mahdollisuuden levyttää neljän kappaleen EP:n. Vuonna 1988 julkaistiin Mattsonin debyyttialbumi, Eternity. Muutaman sooloalbumin julkaistuaan hän perusti yhtyeen nimeltä Vision, jonka vuonna 1992 ilmestyneestä samannimisestä debyyttialbumista tuli sangen menestynyt, pääasiassa Japanissa. Seuraavaa albumia ei levytetty, sillä yhtye hajosi. Mattsson perusti Baltimooren laulajan Björn Lodinin kanssa Astral Groove -nimisen yhtyeen, jonka ensimmäinen ja ainoa albumi julkaistiin vuonna 1995. Vision palasi yhteen vuonna 1996 ja levytti albumin Till the End of Time. Tämän jälkeen Mattsson päätti taas levyttää sooloalbumin. Tuloksena syntyi Obsession, jolla Björn Lodin lauloi. Seuraava albumi, Another Dimension, julkaistiin vuonna 2000 Mattsson-nimen alla. Tämän jälkeen hän on levyttänyt useita sooloalbumeita, kuten myös kolmannen Vision-albumin (On the Edge, 2004). Sooloalbumien ja Vision-jäsenyyden lisäksi, Mattsson on myös soittanut Book of Reflections ja Condition Red -yhtyeissä (jälkimmäisessä muun muassa Derek Sherinianin kanssa), ja hän on tehnyt myös useita vierailuja muille levyille ja levyttänyt kappaleita tribuuttilevyille. Mattssonilla on myös oma levy-yhtiö, Lion Music, jonka kautta hän on julkaissut suurimman osan albumeistaan. ==Diskografia== ===Lars-Eric Mattsson=== *Eternity (1988) *Surrender (1989) *Electric Voodoo (1991) *Obsession (1998) *Earthbound (2005) ===Mattsson=== *Another Dimension (2000) *Power Games (2003) *War (2005) *Dream Child (2008) *Tango (2010) ===Vision=== *Lars-Eric Mattsson's Vision (1992) *Till The End of Time (1997) *The Best Of (2000) *On The Edge (2004) ===Condition Red=== *Condition Red (2000) *Condition Red 2 (2004) ===Muut levytykset=== *Astral Groove - Astral Groove (1995) *Book of Reflections - Book of Reflections (2004) ==Aiheesta muualla== *Lars-Eric Mattssonin kotisivu *Lion Music Luokka:Suomalaiset metallimusiikin kitaristit Luokka:Ahvenanmaalaiset henkilöt Luokka:Syntymävuosi puuttuu Luokka:Elävät henkilöt Luokka:Suomenruotsalaiset muusikot
Kalpea ratsastaja

Kalpea ratsastaja () on Clint Eastwoodin ohjaama elokuva, jossa hän näyttelee myös pääosaa. Elokuva valmistui vuonna 1985. ==Juoni== Eastwoodin esittämä nimeton hahmo, saarnaajaksi ("preacher") kutsuttu, auttaa kaivosyhteisöä pelastamaan alueensa, kun paha sheriffi ja rikas mies yrittävät tuhota kaivosyhteisön. Kun raha ei kelpaa yhteisölle, heidät yritetään ajaa väkisin pois alueelta. Paikalle saapuu olemukseltaan enkeliä muistuttava saarnamies, joka rökittää kaikki pahikset varmaotteisesti. == Arvioita == Helsingin Sanomien Arto Pajukallio kirjoittaa, että elokuvan päähahmo ja tapahtumakäänteet tekevät kunniaa lajityypille ja myös Eastwoodin omalle uralle. Hän löytää elokuvasta paitsi jumalaisen muotokuvan, myös piilevää sankaruuden palvonnan kritiikkiä. Lännenelokuvan elvyttäjänä elokuva ei hänestä ole täysin kestänyt aikaa, mutta täyttää Eastwoodin ihailijoiden odotukset.Arto Pajukallio, Elokuvat, Helsingin Sanomat 3.7.2012, sivu B 11 Pertti Avolan mukaan Kalpea ratsastaja on lähes sama tarina kuin Eastwoodin 12 vuotta aiempi elokuva Ruoska. Hänen mukaansa Kalpea ratsastaja on kuitenkin näistä kahdesta parempi teos. ==Näyttelijät== ==Lähteet== == Aiheesta muualla == * Luokka:Yhdysvaltalaiset lännenelokuvat Luokka:Vuoden 1985 yhdysvaltalaiset elokuvat Luokka:Clint Eastwoodin ohjaamat elokuvat
MoinMoin

MoinMoin on Pythonilla kirjoitettu GPL-lisensoitu wikiohjelmisto, joka perustuu PikiPiki-wikiohjelmistoon. MoinMoin ei käytä tallentamiseen tietokantaa vaan tekstitiedostoja; tietovaraston abstrahointi on työn alla, joten tulevaisuudessa myös tietokannan käyttö lienee mahdollista. MoinMoin tukee niin sivun tekstimuotoista muokkaamista kuin WYSIWYG-editointiakin. MoinMoin tukee lisäosien kirjoittamista Python-kielellä. Lisäosat mahdollistavat niin tekstisyntaksin muuttamisen (MoinMoin voi tätä kautta tukea muidenkin wiki-järjestelmien syntakseja) kuin tulosteen muodon muuttamisen (sivut voi laajennosten kautta esimerkiksi avata DocBook-muodossa HTMLn sijaan, ilman että sivujen tekstiin tarvitsee tehdä muutoksia). MoinMoin käyttää perusasetuksena CamelCase-linkitystä, mutta vapaat linkit ovat myös mahdollisia. MoinMoin tukee myös sivujen käyttöoikeuksien tarkkaa hallintaa, joten eri sivujen käyttömahdollisuuksia voi muuttaa tarkasti. == Aiheesta muualla == *MoinMoin-Wiki Luokka:Wiki Luokka:Vapaat ohjelmistot Luokka:Sisällönhallintajärjestelmät